Diari Oficial de la Generalitat Valenciana


Sumari del DOGV 6737, del 20-03-2012 (2012/2602)

RESOLUCIÓ de 20 de gener de 2012, del director general de Producció Agrària i Ramaderia, per la qual s'aprova el Pla Anual Zoosanitari de 2012 i es despleguen les mesures que conté.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   6737

Data del DOGV
:   20-03-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/2602


Data del document
:   20-01-2012

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

Descriptors 

:   * programa d'actuació
    * inspecció veterinària
    * boví
    * caça
    * malaltia animal
    * explotació agrària
    * equí
    * oví
    * apicultura
    * ramat
    * legislació veterinària
    * porcí
    * conill
    * aqüicultura
    * caprí
    * avicultura

RESOLUCIÓ de 20 de gener de 2012, del director general de Producció Agrària i Ramaderia, per la qual s'aprova el Pla Anual Zoosanitari de 2012 i es despleguen les mesures que conté. [2012/2602]  
La Direcció General de Producció Agrària i Ramaderia, d'acord amb el que s'establix en l'article 9 del Decret 113/ 2011, de 2 de setembre, del Consell, pel qual s'aprova el Reglament Orgànic i Funcional de la Conselleria d'Agricultura, Pesca, Alimentació i Aigua, és competent per a desplegar la política en matèria de sanitat animal i, en consonància amb la Llei 6/2003, de 4 de març, de la Generalitat, de Ramaderia de la Comunitat Valenciana, i la Llei 8/2003, de 24 d'abril, de Sanitat Animal, té entre les seues competències:  
- Definir la implicació del ramader en les actuacions sanitàries que s'han de dur a terme en la seua explotació.  
- Facilitar el compliment de la normativa per a acreditar el manteniment de l'estatus sanitari de les explotacions ramaderes.  
- Establir les exigències mínimes per espècies ramaderes i malalties pel que fa a nivell de mostratge, freqüència i calendari d'estes, en funció de la situació sanitària i dels programes definits per a cada una de les malalties.  
Atés que la sanitat animal és patrimoni de tots i que a tots correspon la seua defensa, este sistema de coresponsabilitat dels ramaders en el manteniment i la millora de l'estatus sanitari de les seues explotacions s'ha demostrat altament eficaç, quan hi ha una implicació d'estos, sempre sota el control i la supervisió dels servicis veterinaris oficials de la Conselleria d'Agricultura, Pesca, Alimentació i Aigua.  
  
Vist l'article 81 de la Llei 6/2003, de 4 de març, de la Generalitat, de Ramaderia de la Comunitat Valenciana, en què s'establix que les explotacions ramaderes desplegaran de manera permanent un programa sanitari, elaborat i aplicat sota la supervisió d'un veterinari o veterinària en l'exercici de la seua professió.  
Vist l'article 82 de la Llei 6/2003, de 4 de març, de la Generalitat, de Ramaderia de la Comunitat Valenciana, per mitjà del qual es definix el concepte de programa sanitari.  
Vist l'article 7 de la Llei 8/2003, de 24 d'abril, de Sanitat Animal, on s'establixen les obligacions dels particulars en matèria de prevenció de les malalties dels animals.  
Vista la base legal per la qual es regulen els programes nacionals d'eradicació de malalties dels animals i la normativa referent als programes de vigilància de les diferents malalties objecte d'este Pla Anual Zoosanitari:  
- Tuberculosi, brucel·losi, leucosi i peripneumònia. Regulades en el Reial Decret 2611/1996, de 20 de desembre, i les seues modificacions posteriors: Reial Decret 1047/03, d'1 d'agost, i Reial Decret 51/04, de 19 de gener; Reial Decret 186/2011, de 18 de febrer; Reial Decret 1716/2000, de 13 d'octubre; programes nacionals d'eradicació de la tuberculosi i la brucel·losi bovina, d'acord amb la Decisió 2011/807/UE.  
- Llengua blava. Regulada en el Reglament CE 1266/07, de la Comissió, de 26 d'octubre, modificat pel Reglament (CE) 789/2009; Reial Decret 1228/01, de 8 de novembre, del MAPA, i Orde BOG 5763/2008, de 27 d'octubre; Orde ARM/575/2010, de 10 de març; Orde ARM/3023/10, de 24 de novembre, i Orde ARM/1614/2011, de 9 de juny; Programa Nacional de Vigilància de Llengua Blava, d'acord amb la Decisió 2011/807/UE.  
- Brucel·losi ovina-caprina. Regulada en el Reial Decret 2611/1996, de 20 de desembre, i les seues modificacions posteriors; Reial Decret 1941/2004, de 27 de setembre; Programa Nacional d'Eradicació contra la Brucel·losi Ovina i Caprina, d'acord amb la Decisió 2011/807/UE.  
  
- Tremolor ovina o scrapie. Regulada en el Reial Decret 3454/2000, de 22 de desembre, i Reglament CE 999/2001, del Parlament Europeu i del Consell, de 22 de maig, i les seues modificacions; Programa Nacional de Vigilància, Control i Eradicació de l'Encefalopatia Espongiforme Bovina (tremolor), d'acord amb la Decisió 2011/807/UE.  
- Pestes porcines, malaltia d'Aujeszky i malaltia vesicular. Reial Decret 324/2000, de 3 de març, pel qual s'establixen normes bàsiques d'ordenació de les explotacions porcines; Reial Decret 360/2009, de 23 de març, pel qual s'establixen les bases del Programa Coordinat de Lluita, Control i Eradicació de la Malaltia d'Aujeszky; Reial Decret 599/2011, de 29 d'abril, pel qual s'establixen les bases del Pla de Vigilància Sanitària del Bestiar Porcí, que deroga el Reial Decret 1186/2006, de 13 d'octubre, pel qual s'establixen les bases del Pla de Vigilància Sanitària Serològica del Bestiar Porcí, que inclou la pesta porcina africana, la pesta porcina clàssica i la malaltia vesicular.  
  
- Malalties aviàries. Reial Decret 328/2003, de 14 de març, pel qual s'establix i es regula el Pla Sanitari Avícola; Reial Decret 372/2003, de 28 de març, pel qual s'establix i es regula el Registre General d'Establiments de Gallines Ponedores; Reial Decret 1084/2005, de 16 de setembre, d'ordenació d'avicultura de carn; Orde PRE/407/2006, de 14 de febrer, per la qual es modifica l'Orde PRE/1377/2005, de 16 de maig, per la qual s'establixen mesures de vigilància i control de determinades salmonel·losis en explotacions de gallines ponedores, a l'efecte de l'establiment d'un programa nacional quant a la vacunació; Reial Decret 823/2010, de 25 de juny, pel qual s'establixen els barems d'indemnització pel sacrifici obligatori dels animals objecte dels programes nacionals de control de salmonel·la en aviram reproductor i ponedor del gènere Gallus gallus i de titots reproductors; Orde APA/2442/2006, de 27 de juliol, per la qual s'establixen mesures especifiques de protecció en relació amb la grip aviària i modificacions posteriors; Reial Decret 445/2007, de 3 d'abril, pel qual s'establixen mesures de lluita contra la grip aviària; Reial Decret 1082/2009, de 3 de juliol, pel qual s'establixen els requisits de sanitat animal per al moviment d'animals d'explotacions cinegètiques, d'aqüicultura continental i de nuclis zoològics, així com d'animals de fauna silvestre; programes nacionals de mesures de vigilància i control de salmonel·la en gallines ponedores, reproductores i broilers de l'espècie Gallus gallus; Programa Nacional per a la Vigilància i Control de Determinats Serotips de Salmonel·la en Titots de Reproducció i d'Engreix, d'acord amb la Decisió 2011/807/UE.  
  
  
- Mixomatosi i malaltia vírica hemorràgica. Reial Decret 1547/2004, de 25 de juny, pel qual s'establixen normes d'ordenació de les explotacions cunícoles, modificat pel Reial Decret 1221/2009, de 17 de juliol.   
  
- Varroosi i cria podrida americana. Reial Decret 209/2002, de 22 de febrer, pel qual s'establixen normes d'ordenació de les explotacions apícoles, modificat pel Reial Decret 448/2005; Reial Decret 608/2006, de 19 de maig, pel qual s'establix i es regula el Programa Nacional de Lluita i Control de les Malalties de les Abelles de la Mel. Resolució de 27 de setembre de 2006, del director general d'Investigació, Desenrotllament i Innovació Agropecuària, per la qual s'amplia el període de tractament davant de la varroosi.  
- Malalties de peixos, mol·luscos i crustacis. Reial Decret 1614/2008, de 3 d'octubre, relatiu als requisits zoosanitaris dels animals i dels productes de l'aqüicultura, així com a la prevenció i el control de determinades malalties dels animals aquàtics, modificat pel Reial Decret 1590/2009, de 16 d'octubre; Decisió de 20 de novembre de 2008, de la Comissió, per la qual s'establixen directrius per als sistemes de vigilància zoosanitària basats en el risc que disposa la Directiva 2006/88/CE, del Consell.  
- Malalties d'èquids. Reial Decret 804/2011, de 10 de juny, pel qual es regula l'ordenació zootècnica, sanitària i de benestar animal de les explotacions equines i s'establix el Pla Sanitari Equí.  
  
La present resolució s'articula en tres apartats que aproven les actuacions generals i específiques del Pla Anual Zoosanitari, les condicions per a les proves diagnòstiques, la presa de mostres i la tramesa amb destinació a la Unitat d'Anàlisi de Sanitat Animal (UASA) i altres laboratoris autoritzats i, finalment, el format de tramesa d'informació, de tal manera que tot això constituïsca una autèntica xarxa de vigilància epidemiològica per a mantindre i millorar la sanitat animal de la Comunitat Valenciana.  
Així, fetes les consultes pertinents a les organitzacions professionals agràries, resolc:  
  
Primer  
Aprovar el pla anual zoosanitari següent  
A. Actuacions Generals  
Tots els titulars d'explotacions ramaderes de la Comunitat Valenciana, a través dels seus servicis veterinaris (veterinaris d'explotació o d'agrupació de defensa sanitària), es responsabilitzaran de realitzar les actuacions previstes en este Pla Anual Zoosanitari, de manera que s'acrediten les exigències mínimes per a mantindre l'estatus que garantisca un nivell sanitari adequat de les seues explotacions. Estes actuacions constituiran el programa sanitari mínim establit en l'article 81 de la Llei 6/2003, de 4 de març, de Ramaderia de la Comunitat Valenciana.   
  
Les actuacions sanitàries previstes en este pla es desplegaran amb el coneixement i sota la supervisió del servici veterinari oficial corresponent.  
No obstant això, en tot moment els servicis veterinaris oficials podran realitzar per si mateixos o amb mitjans propis els controls esmentats en el paràgraf anterior quan per motius epizootiològics es considere oportú, i ho hauran de notificar al titular.  
Els titulars d'explotació, a través dels seus servicis veterinaris, informaran del resultat de les visites, que es realitzaran, almenys, amb caràcter trimestral, en què comprovaran la presència de mortalitat i morbiditat imputables a malalties objecte del present pla, llevat del sector apícola, en què les visites seran anuals i a un assentament per explotació com a mínim.   
Totes les visites dels servicis veterinaris a les explotacions ramaderes que tinguen com a objecte alguna de les actuacions previstes en esta resolució, es reflectiran en el llibre de visites de l'explotació. En el marc de l'execució de les actuacions previstes en esta resolució, el titular i el veterinari d'explotació hauran de deixar constància documental de les accions executades, dels diagnòstics realitzats i dels tractaments prescrits, si és el cas, en el llibre d'explotació.  
  
Les explotacions amb qualificació sanitària favorable respecte a les malalties de control obligatori que no complisquen les disposicions d'este pla quant al nombre de controls que cal realitzar, el termini i els resultats definits per a cada espècie perdran esta qualificació sanitària, i se'ls aplicaran les mesures previstes en la legislació vigent.  
Les explotacions amb espècies sotmeses a presa de mostres obligatòria, d'acord amb este pla, i que temporalment no hagen de tindre animals, hauran de netejar i desinfectar les instal·lacions per a mantindre'n l'estatus sanitari en el termini màxim d'un mes des que es buiden. Una vegada acabada la neteja i desinfecció, serà notificada al servici veterinari oficial de la comarca per a la seua comprovació. En cas contrari, perdran l'estatus sanitari que els corresponia.  
L'anàlisi de les mostres rebudes es realitzarà a la UASA de la Conselleria d'Agricultura, Pesca, Alimentació i Aigua i als laboratoris autoritzats o reconeguts per la Conselleria d'Agricultura, Pesca, Alimentació i Aigua. En el cas de l'aqüicultura, l'anàlisi de les mostres es realitzarà als laboratoris nacionals autoritzats. Les proves diagnòstiques de camp seran realitzades pels servicis veterinaris oficials i/o veterinaris d'explotació o d'agrupació de defensa sanitària.  
  
Els veterinaris d'explotació i agrupacions de defensa sanitària mantindran actualitzats els seus coneixements en matèria de policia sanitària, d'intercanvi d'animals i de programes oficials de sanitat animal per a les espècies de les explotacions en què actuen en el desenrotllament del Pla Anual Zoosanitari.  
  
B. Actuacions per espècies  
  
BOVINA  
  
1. Malalties objecte d'actuació:   
- Tuberculosi  
- Brucel·losi  
- Peripneumònia  
- Leucosi  
- Llengua blava  
  
2. Actuacions sanitàries:  
- Tuberculosi i brucel·losi  
a) Reconeixements sistemàtics:   
Es realitzaran les revisions serològiques i proves diagnòstiques (intradermotuberculinització) d'acord amb les pautes següents:  
Explotacions d'aptitud carn i/o llet:   
· Explotacions amb reproductors: una prova diagnòstica d'intradermotuberculinització en tots els bovins majors de 6 setmanes de vida, i una revisió serològica en tots els bovins majors de 12 mesos.  
  
· Explotacions d'engreix independent: hauran de subministrar-se d'explotacions qualificades almenys T3-B3, i a més en:  
Brucel·losi: se n'han de fer 2 proves anuals, amb un interval entre la realització d'estes de més de 3 mesos i no més de 12, a tots els animals femella que en el moment de la revisió tinguen més de 12 mesos d'edat.  
Tuberculosi: realització d'una prova anual a tots els animals presents en l'explotació que en eixe moment tinguen més de 6 setmanes d'edat.  
Explotacions d'aptitud de toreig o brau:  
· Explotacions amb reproductors, d'aptitud de toreig o brau: realitzaran almenys dos revisions serològiques, en tots els bovins majors de 12 mesos, i dos proves diagnòstiques (intradermotuberculinització) en tots els bovins majors de 6 setmanes de vida a l'any, i si tenen esquellers, es faran tres vegades a l'any. El diagnòstic davant d'una mateixa malaltia es realitzarà amb un interval mínim de 3 mesos.   
· Les explotacions de ramaderies de caps de toreig que no en destinen a festejos taurins tradicionals (definits en l'article 2 del Reglament de Festejos Taurins Tradicionals a la Comunitat Valenciana, aprovat pel Decret 24/2007, de 23 febrer, del Consell) o que n'hi destinen i se sacrifiquen immediatament després de l'esdeveniment, podran sol·licitar acollir-se a les disposicions del Reial Decret 186/2011, de 18 de febrer, pel qual es regula la qualificació sanitària de les ramaderies i explotacions de caps de toreig i el moviment dels animals que hi pertanyen, sempre que complisquen les condicions corresponents en cada cas.  
  
· Centres de concentració o engreixadors amb bovins d'aptitud de toreig o brau: una prova anual en estes explotacions a tots els bovins majors de 6 setmanes, que resten a l'explotació més de 6 mesos i, si tenen esquellers, es faran tres vegades a l'any. El diagnòstic davant d'una mateixa malaltia es realitzarà amb un interval mínim de 3 mesos.   
En les explotacions de caps de toreig o brau, així com en els centres de concentració d'animals d'esta aptitud com a continuació del que establix el Pla Anual Zoosanitari de l'any 2011, i davant de la situació epizootiològica actual, els servicis veterinaris oficials o mitjans propis de l'Administració realitzaran la prova de la intradermotuberculinització fins a completar el 100% de les explotacions d'esta aptitud.   
  
b) Moviments:   
· Davant de qualsevol moviment amb destinació diferent de sacrifici o engreixador qualificat com a T3 per a l'enviament posterior a escorxador, es realitzaran les proves en tots els animals objecte de moviment que per la seua edat puguen ser revisats davant de brucel·losi i tuberculosi, 30 dies abans de la seua partida, amb l'excepció dels moviments de caps de toreig amb destinació d'anada i tornada a espectacles tradicionals, sempre que mantinguen la qualificació T3-B4 i tornen a la seua explotació d'origen en el termini de 72 hores.  
· En les explotacions de destinació es realitzarà una intradermotuberculinització dels animals objecte del moviment, com a màxim 60 dies després de l'arribada, i sempre 42 dies després de la data de l'última intradermotuberculinització. S'han de mantindre els animals aïllats i només es podran incorporar al ramat una vegada que s'obtinga el resultat negatiu a la prova de la intradermotuberculinització.  
  
  
- Llengua blava  
a) Profilaxi vacunal:   
D'acord amb la legislació vigent en cada moment.  
b) Desinsectació:   
Mesures encaminades a protegir els animals durant tot el període d'actuació del vector.  
  
- Peripneumònia i leucosi bovina enzoòtica  
a) Revisions:  
En la UASA es realitzarà una revisió serològica anual a tots els reproductors majors de 12 mesos de 70 explotacions, amb un cens superior a 50 animals i inferior a 1.000 majors d'un any, seleccionats entre les mostres rebudes per a analitzar brucel·losi bovina de forma aleatòria i representativa.  
b) Moviments:  
Davant de qualsevol moviment amb destinació diferent de sacrifici o engreixador per a l'enviament posterior a escorxador, es realitzaran les proves en tots els animals objecte de moviment que per la seua edat puguen ser revisats davant de leucosi bovina enzoòtica, 30 dies abans de la partida, a excepció dels moviments de caps de toreig amb destinació d'anada i tornada a espectacles tradicionals, sempre que tornen a la seua explotació d'origen en el termini de 72 hores. Este termini podrà ser ampliat pel servici veterinari oficial comarcal a tres mesos, en el cas de moviments dins de la Comunitat Valenciana.  
  
OVINA I CAPRINA  
  
1. Malalties objecte d'actuació:  
- Brucel·losi ovina-caprina  
- Tremolor o scrapie  
- Llengua blava  
- Tuberculosi  
  
2. Actuacions sanitàries:   
- Brucel·losi  
a) Revisions: es revisaran almenys una vegada tots els reproductors de les explotacions en el primer semestre de l'any, i començaran per les explotacions M1 i M2, que es realitzaran en el primer trimestre.   
Les explotacions que complisquen tots els requisits exposats a continuació podran reduir la presa de mostres al 25% de femelles reproductores en edat fèrtil o sexualment madures, a més del 100% dels mascles reproductors i del 100% de les femelles destinades a reposició en l'últim any.  
· Tres últims anys sense animals positius en l'explotació.   
· Sense animals positius en l'últim any les explotacions limítrofes que puguen ser factor de risc per utilització de pastures, abeuradors o zones de pas comunes.  
· Que no realitzen transhumància.   
· Que no presenten cap simptomatologia d'avortaments en l'últim any.  
· Que no tinga entrada d'animals amb destinació a reproducció en l'últim any, excepte amb controls analítics previs negatius.  
· Que siguen explotacions amb un cens superior a 150 femelles reproductores.  
L'edat de la presa de mostres serà:  
· Per a les explotacions que vacunen o hagen vacunat en l'últim any amb REV-1, a partir de 18 mesos en animals vacunats.  
· En explotacions que vacunen o hagen vacunat en l'últim any i presenten animals positius en el sanejament anterior, a partir de 12 mesos.  
  
· En les explotacions que no vacunen o no hagen vacunat en l'últim any, serà de 6 mesos en animals no vacunats.  
b) Profilaxi vacunal:   
Tots els ovins i caprins de reposició, inclosos els mascles, han de vacunar-se amb REV-1 entre els 3 i els 6 mesos d'edat, excepte les explotacions M4 o les tendents a la qualificació com a M4, amb la sol·licitud prèvia del titular i l'autorització expressa de la Secció de Producció i Sanitat Animal de les direccions territorials en les condicions establides per la Direcció General de Producció Agrària i Ramaderia.  
  
Els animals vacunats han de ser identificats individualment, d'acord amb la legislació vigent, de manera que es dispose en tot moment de la seua identificació i la data de vacunació.  
  
3. Moviments:   
Davant de qualsevol moviment amb destinació diferent de sacrifici o engreixador, destinat posteriorment només a escorxador, realitzaran les proves en tots els animals objecte de moviment que per la seua edat puguen ser revisats per brucel·losi, 30 dies abans de la partida. Este termini podrà ser ampliat pel servici veterinari oficial comarcal a tres mesos, en el cas de moviments dins de la Comunitat Valenciana.  
- Encefalopatia espongiforme dels remugants menuts (tremolor)  
  
1. Presa de mostres:  
De les ovelles i cabres mortes en explotació, majors de 18 mesos, a raó, almenys, d'una mostra per associació de defensa sanitària, més:  
  
· Una mostra a l'any per cada 1.400 reproductores ovines, integrades en agrupació de defensa sanitària.  
· Una mostra a l'any per cada 190 reproductores caprines, integrades en agrupació de defensa sanitària.   
· Una mostra en explotacions de cens superior a 1.400 reproductores ovines no incloses en agrupació de defensa sanitària.   
· Una mostra en explotacions de cens superior a 190 reproductores caprines no incloses en agrupació de defensa sanitària.  
La mostra per a diagnòstic de les encefalopaties espongiformes transmissibles s'enviarà a la UASA acompanyada del formulari corresponent (models 2 i 3 de l'annex VII del Reial Decret 3454/2000) i s'indicarà en lletres majúscules la denominació de l'agrupació de defensa sanitària, federació o explotació ramadera, si és el cas. La presa de mostres es farà preferentment en animals amb simptomatologia nerviosa prèvia a la mort.  
  
- Llengua blava  
a) Profilaxi vacunal:   
D'acord amb la legislació vigent en cada moment.   
b) Desinsectació:   
Mesures encaminades a protegir els animals durant tot el període d'actuació del vector.   
  
-Tuberculosi  
Explotacions de bestiar caprí:   
a) Revisions:  
Es duran a terme proves oficials de diagnòstic en caprins dels ramats que conviuen o aprofiten pastures comunes amb el bestiar boví, en el cas que alguna de les dos espècies es detecte com a no lliure de la malaltia, i dels ramats que, encara que no complisquen el requisit de convivència, es detecten per mitjà de l'enquesta epidemiològica i/o la Base d'Espoligotipus com a fonts de la malaltia per als ramats de boví.   
  
S'utilitzarà com a prova de rutina la IDTB comparativa, excepte en els casos de confirmació de complex Mycobacterium tuberculosis, en què s'aplicarà la prova simple.  
  
PORCINA  
  
1. Malalties objecte d'actuació:  
- Pesta porcina clàssica  
- Pesta porcina africana  
- Malaltia vesicular porcina  
- Malaltia d'Aujezsky.  
  
2. Actuacions sanitàries:   
- Pesta porcina clàssica i pesta porcina africana  
a) Revisions:  
La UASA realitzarà una revisió serològica anual sobre un nombre de reproductors que garantisca, amb un nivell de confiança del 95%, la detecció de la presència de la malaltia si la seua taxa de prevalença és com a mínim del 10%, en 12 explotacions, seleccionades entre les mostres rebudes per a analitzar malaltia vesicular porcina de forma aleatòria i representativa.  
  
- Malaltia vesicular porcina  
a) Revisions   
Es realitzaran controls serològics sobre un nombre d'animals que garantisca, amb un nivell de confiança del 95%, la detecció de la presència de la malaltia, si la seua taxa de prevalença és com a mínim del 10%.   
Seguint la pauta següent en:  
· Explotacions de selecció, de multiplicació, de porcs senglars o amb sistema extensiu, des de les quals s'efectuen moviments de porcs per a cria, i centres d'inseminació: es realitzarà un control semestral sobre animals reproductors, i s'efectuaran preferentment estos controls cada vegada en animals diferents.  
· Explotacions de producció (cicle tancat, producció de garrins, mixtes i extensives que donen lloc a moviments de porcs de producció cap a altres explotacions i escorxadors): es realitzarà un control serològic anual en els porcs de cria que hi ha a l'explotació.  
  
· Explotacions per a recria de reproductors i transició de reproductores primípares: es realitzarà un control serològic semestral i s'efectuaran estos controls en animals representatius de totes les edats.  
· Explotacions de porcs de producció únicament (engreix/engreixador): els animals hauran de procedir d'explotacions en què s'hagen realitzat a l'explotació d'origen els controls serològics periòdics dels punts anteriors.  
· Explotacions que vullguen realitzar moviments intracomunitaris d'animals hauran d'elegir, segons el cas, una de les actuacions següents:  
a) Explotacions de selecció, de multiplicació, de porcs senglars o amb sistema extensiu, explotacions de producció (cicle tancat, producció de garrins, mixtes i extensives que donen lloc a moviments de porcs de producció cap a altres explotacions i escorxadors), explotacions per a recria de reproductors i transició de reproductores primípares, explotacions de porcs de producció únicament (engreix/engreixador) es realitzarà un control serològic dels animals de cada partida. En este cas, la partida haurà de ser identificada de manera adequada per a garantir que únicament es moga el lot d'animals que haja sigut objecte de mostratge.  
  
b) Explotacions de producció (cicle tancat, producció de garrins, mixtes i extensives que donen lloc a moviments de porcs de producció cap a altres explotacions i escorxadors) i explotacions de porcs de producció únicament (engreix/engreixador) en cas de moviment d'animals amb destinació al sacrifici immediat en escorxador, realitzaran controls serològics quadrimestrals en l'explotació d'origen del moviment. En el cas que el sistema de producció siga «tot dins - tot fora», el control serològic es realitzarà abans de l'eixida dels animals que en eixe moment es troben en l'explotació.  
  
c) Explotacions de producció (cicle tancat, producció de garrins, mixtes i extensives que donen lloc a moviments de porcs de producció cap a altres explotacions i escorxadors), en el cas de moviment d'animals de producció cap a altres explotacions per a engreixar-los, realitzaran controls serològics quadrimestrals a l'explotació d'origen del moviment.   
  
- Malaltia d'Aujeszky  
a)Revisions  
Es realitzaran revisions serològiques d'acord amb les pautes següents:  
· Explotacions de selecció, de multiplicació, de recria de reproductors, de transició de reproductores primípares i centres d'inseminació artificial: es realitzaran en els reproductors controls serològics quadrimestrals davant de la gE del virus de la malaltia d'Aujeszky, amb una grandària de mostra que permeta detectar la presència de la malaltia amb una prevalença mínima esperada del 5% i un grau de confiança del 95%.  
· Explotacions de producció (producció de cicle tancat, producció de garrins i producció mixta): es realitzarà almenys semestralment un control serològic dels reproductors, que tinguen resultat negatiu davant de la gE del virus de la malaltia d'Aujeszky, en un nombre d'animals que garantisca, amb un nivell de confiança del 95%, la detecció de la presència de la malaltia, si la seua taxa de prevalença és com a mínim del 5%. En explotacions de producció que en algun moment envien animals per a vida, estos controls serològics periòdics es realitzaran amb un interval màxim entre ells de 170 dies naturals.   
· Explotacions positives de cicle tancat: realitzaran semestralment un mostratge d'un nombre d'animals que garantisca, amb un nivell de confiança del 95%, la detecció de la presència de la malaltia si la seua taxa de prevalença és com a mínim del 10%, en la fase final de l'engreix, per tal de comprovar si hi ha recirculació vírica, i una vegada obtingut un resultat negatiu en l'engreix, es realitzarà un mostratge de tots els reproductors que anteriorment no hagen donat resultat positiu.  
· Explotacions d'engreix amb cicles continus i explotacions de transició de garrins: es realitzaran controls serològics semestrals amb una grandària de mostra que permeta detectar la presència de la malaltia amb una prevalença mínima esperada del 10% i un grau de confiança del 95%. Estos controls podran ser realitzats en explotació o, alternativament, en escorxador.  
· Explotacions d'engreix amb cicles independents (tot dins - tot fora): es realitzarà un control serològic per cicle amb una grandària de mostra que permeta detectar la presència de la malaltia amb una prevalença mínima esperada del 10%, i un grau de confiança del 95%. Estos controls podran ser realitzats en explotació o, alternativament, en escorxador.  
· Animals de reposició qualsevol que en siga l'origen, comptaran amb una revisió negativa a partir d'una mostra presa, com a màxim, un mes abans del primer cobriment.  
Tot reproductor seropositiu davant de la glicoproteïna GE serà marcat amb la supervisió del servici veterinari oficial de forma indeleble amb una marca específica, que consistirà en un cròtal auricular de plàstic flexible o de plàstic llautó, de color verd, en què anirà impresa la llegenda «GE+», i serà eliminat en el mínim de temps possible.  
b) Profilaxi vacunal:  
Reproductors: es vacunaran en massa amb vacuna oliosa tres vegades a l'any en la primera quinzena dels mesos de febrer, juny i octubre.  
Reposició: es vacunaran amb vacuna oliosa almenys tres vegades abans d'entrar en el cicle reproductiu i se n'administrarà la tercera dosi entre la 21 i la 24 setmanes de vida.  
Engreix: es vacunaran entre la desena i la dotzena setmana de vida, i es revacunaran 3 o 4 setmanes després. Si arriben a l'edat de 6 mesos, es tornaran a vacunar i es revacunaran cada quatre mesos fins que abandonen l'explotació.  
En explotacions d'engreix continu, amb cicles independents per naus (tot dins - tot fora), l'ompliment de les naus es realitzarà en un termini màxim de 14 dies i es vacunarà cada nau com s'indica en el paràgraf anterior.  
A les explotacions d'engreix que practiquen l'entrada contínua, l'aplicació de la primera dosi s'efectuarà en la primera setmana d'entrada dels animals, i es revacunarà mensualment cada nau en massa.  
  
Queden exceptuades de la vacunació les explotacions qualificades com a oficialment indemnes de la malaltia d'Aujeszky i les que complisquen les condicions establides per a qualificar-se com a tals, amb la comunicació prèvia al servici veterinari oficial i l'autorització expressa de la Secció de Producció i Sanitat Animal de les direccions territorials en les condicions establides per la Direcció General de Producció Agrària i Ramaderia.  
  
AVÍCOLA  
  
1. Malaties objecte d'actuació:  
- Salmonel·losi  
- Micoplasmosi  
- Grip aviària  
- Malaltia de Newcastle  
- Malaltia de Congo-Crimea  
  
2. Actuacions sanitàries  
- Salmonel·losi  
a) Autocontrols:  
Els autocontrols de salmonel·la i controls de desinfecció es realitzaran en tot l'aviram de l'explotació en laboratoris autoritzats per a esta finalitat per l'autoritat competent corresponent.  
Una presa de mostres oficial substituirà l'autocontrol de salmonel·la corresponent a eixa edat.  
La presa de mostres es realitzarà segons el protocol establit en el Pla Nacional   
· Verificació de la neteja i desinfecció  
Abans de la introducció en totes les explotacions d'animals de les espècies Gallus gallus (gallines) i Meleagridis gallopavo (titots) s'efectuarà un autocontrol de neteja d'instal·lacions i utillatge que demostre l'absència de salmonel·la.  
· Explotacions de pollastres d'engreix  
Els autocontrols hauran de cobrir, com a mínim, les fases del cicle productiu següents:  
  
  
  
Els resultats de les anàlisis de les mostres s'han de conéixer abans que els animals isquen per a l'escorxador.  
· Explotacions de gallines ponedores:  
Els autocontrols hauran de cobrir, com a mínim, les fases del cicle productiu següents:  
  
  
  
· Explotacions de gallines reproductores  
Els autocontrols hauran de cobrir, com a mínim, les fases del cicle productiu següents:  
  
  
  
· Explotacions de titots d'engreix  
Els mostratges d'autocontrol per a titots d'engreix hauran de cobrir, com a mínim, les fases del cicle productiu següents:  
  
  
  
Els resultats de les anàlisis de les mostres s'han de conéixer abans que els animals isquen per a l'escorxador.  
· Explotacions de titots reproductors  
Els mostratges d'autocontrol per a titots de reproducció hauran de cobrir, com a mínim, les fases del cicle productiu següents:  
  
  
  
b) Profilaxi vacunal  
En els animals que pertanyen a l'espècie Gallus gallus, les futures ponedores i reproductores es vacunaran davant de les salmonel·losis d'importància per a la salut pública abans d'entrar en producció.  
  
- Micoplasmosi, grip aviària, malaltia de Newcastle i malaltia de Congo-Crimea  
a) Autocontrols   
· Explotacions de gallines reproductores. A les explotacions de selecció i multiplicació, el control consistirà en les preses de mostres i anàlisis següents:  
  
  
  
· Explotacions de gallines ponedores, el control consistirà en les preses de mostres i anàlisis següents:  
  
  
  
En el cas que l'explotació realitze intercanvis intracomunitaris, els controls per a Mycoplasma gallisepticum es faran cada tres mesos.  
  
· Explotacions de pollastres d'engreix, el control consistirà en les preses de mostres i anàlisis següents:  
En les explotacions situades als municipis (o part d'estos) inclosos en l'Orde APA/2442/2006 i les seues modificacions en l'Orde APA/2556/2006 i l'Orde ARM/3301/2008, hauran d'arreplegar-se, durant l'any 2012, 15 sèrums d'animals majors de 30 dies per al control de grip aviària i malaltia de Newcastle.  
· Explotacions de titots reproductors, de selecció i multiplicació, el control consistirà en les preses de mostres i anàlisis següents:  
  
  
  
  
· Explotacions de titots d'engreix, el control consistirà en les preses de mostres i anàlisis següents:  
A les explotacions situades als municipis (o part d'estos) inclosos en l'Orde APA/2442/2006, modificades per l'Orde APA/2556/2006 i l'Orde ARM/3301/2008, hauran d'arreplegar-se, durant l'any 2012, 15 sèrums d'animals majors de 30 dies per al control de grip aviària i malaltia de Newcastle.  
  
· Explotacions d'ànecs, el control consistirà en les preses de mostres i anàlisis següents:  
A les explotacions situades als municipis (o part d'estos) arreplegats en l'Orde APA/2442/2006, modificades per l'Orde APA/2556/2006 i l'Orde ARM/3301/2008, hauran d'arreplegar-se, durant l'any 2012, 15 sèrums d'animals majors de 30 dies per al control de grip aviària i malaltia de Newcastle.  
  
· Explotacions d'estruços, el control consistirà en les preses de mostres i anàlisis següents:  
En cada explotació hauran d'arreplegar-se, almenys, 5 mostres de sang per a analítica de malaltia de Newcastle i Congo-Crimea.   
  
· Explotacions de guatles de posta, el control consistirà en les preses de mostres i anàlisis següents:  
  
  
  
· Explotacions cinegètiques (gal·liformes, columbiformes i anseriformes), el control consistirà en les preses de mostres i anàlisis següents:  
  
En estes explotacions es prendran mostres als reproductors; en el cas que l'explotació no dispose de reproductors es realitzarà una vigilància passiva sobre els animals que hi haja.  
Les explotacions situades als municipis (o part d'estos) arreplegats en l'Orde APA/2442/2006, l'Orde APA/2556/2006 i l'Orde ARM/3301/2008:   
En les explotacions amb reproductors hauran d'arreplegar-se 20 sèrums d'animals majors de 30 dies, almenys una vegada cada trimestre.  
  
CUNÍCOLA  
  
1. Malalties objecte d'actuació:   
- Mixomatosi  
- Malaltia vírica hemorràgica  
- Micosi  
- Parasitosi  
2. Revisions  
- Explotacions qualificades com a X3/H3:  
Mixomatosi i malaltia vírica hemorràgica: revisions serològiques anuals per a detectar la malaltia amb una prevalença del 5% i un nivell de confiança del 95% amb informe d'absència de simptomatologia, en el primer i tercer trimestres de l'any.  
3. Profilaxi vacunal  
- Explotacions no qualificades o qualificades X2 o H2:  
Mixomatosi: 2 vacunacions a l'any als reproductors.  
Malaltia vírica hemorràgica: 1 vacunació anual als reproductors.  
  
4. Altres actuacions:  
Mixomatosi i malaltia vírica hemorràgica: en explotacions qualificades com a X3/H3: informe d'absència de simptomatologia, en el primer i tercer trimestres de l'any.  
Parasitosi: una desparasitació anual.  
Micosi: informe semestral sobre la incidència pel veterinari d'explotació.  
  
  
APÍCOLA  
  
1. Malalties objecte d'actuació:   
- Varroosi   
- Cria podrida americana  
2. Actuacions:  
a) Visita de vigilància sanitària, almenys anual en l'assentament de nombre més gran de ruscos de l'explotació, d'acord amb la normativa vigent per a detecció de cria podrida americana i varroosi i, si és el cas, altres patologies.  
b) Un tractament obligatori davant de varroosi a l'any, amb medicaments veterinaris, que es podrà realitzar des del mes de setembre fins al dia 15 de gener de l'any següent als ruscos presents a la Comunitat Valenciana.  
  
  
AQÜÍCOLA  
  
1. Malalties de peixos, mol·luscos i crustacis:  
Septicèmia hemorràgica viríca (VHS)  
Necrosi hematopoètica infecciosa (IHN)  
Anèmia infecciosa del salmó  
Infecció per Marteilia refringens  
Infecció per Bonamia exitiosa  
  
2. Actuacions:  
Sobre una selecció representativa dels animals d'aqüicultura que estiguen moribunds o hagen mort recentment, haurà de procedir-se a l'examen clínic semestral, tant extern com intern, per a comprovar si s'han produït canvis patològics importants en eixos animals. L'examen atendrà especialment la detecció de qualsevol cas d'infecció per alguna de les malalties que s'enumeren en l'annex IV, part II, de la Directiva 2006/88/CE (malalties enumerades). Si els resultats d'eixe examen fan sospitar la presència d'una d'eixes malalties, els animals d'aqüicultura de l'explotació o de la zona de cria de mol·luscos s'hauran de sotmetre a una anàlisi en laboratori autoritzat.  
  
  
EQUINA  
  
1. Malalties objecte d'actuació:   
Arteritis vírica equina  
Metritis contagiosa equina  
Pesta equina africana  
Febre del Nil occidental  
Durina  
Encefalomielitis equina  
Anèmia infecciosa equina  
Borm  
Grip equina  
Piroplasmosi equina  
Rinopneumonitis equina   
Surra  
  
2. Actuacions sanitàries:  
- Arteritis vírica equina  
a) Animals subjectes al programa: cavalls reproductors que hagen de prestar o utilitzar els servicis a tercers de muntada natural de remuntes o depòsits de sementals i centres de reproducció públics o privats.  
b) Controls analítics: els cavalls reproductors subjectes al programa hauran de ser sotmesos a un control analític amb presa de mostres amb caràcter, almenys, anual per a determinar-ne la qualificació:   
· Sementals: el control analític haurà de realitzar-se dins dels tres mesos previs a la realització del primer cobriment de l'any.  
· Egües reproductores: el control analític haurà de realitzar-se dins dels tres mesos previs al cobriment per primera vegada en l'any.  
  
- Metritis contagiosa equina  
a) Animals subjectes a programa: cavalls reproductors que hagen de prestar o utilitzar els servicis a tercers de muntada natural de remuntes o depòsits de sementals i centres de reproducció públics o privats.  
b) Controls analítics: els cavalls reproductors subjectes al programa hauran de ser sotmesos a un control analític amb presa de mostres per a determinar-ne la qualificació sanitària, en els termes establits en els punts següents:  
· Sementals: es realitzaran dos controls analítics amb un interval no inferior a 7 dies dins dels tres mesos previs a la realització del primer cobriment de l'any.  
· Egües reproductores: el control analític haurà de realitzar-se dins dels tres mesos previs al cobriment per primera vegada en l'any.  
Pesta equina africana, febre del Nil occidental, durina, encefalomielitis equina, anèmia infecciosa equina, borm, grip equina, piroplasmosi equina, rinopneumonitis equina i surra.  
Se'n farà una vigilància passiva.  
  
  
CINEGÈTIQUES  
  
Serà aplicable el contingut d'este pla anual zoosanitari en les equivalències per a les espècies cinegètiques següents en règim de captivitat o semicaptivitat amb caràcter previ al moviment per a vida i, en tot cas, en ubicacions situades a menys d'un quilòmetre d'explotacions d'espècies susceptibles de contagi.  
Porcs senglars: bestiar porcí  
Conills de bosc: bestiar cunícola  
Cèrvids: bestiar boví carn  
Càprids salvatges: bestiar caprí  
Òvids salvatges: bestiar oví  
Per a les explotacions cinegètiques inscrites en el Registre d'Explotacions Ramaderes (RERA) caldrà el compliment d'este pla anual zoosanitari en les equivalències del punt anterior.  
  
Segon  
Aprovar les condicions de presa de mostres per a proves diagnòstiques i tramesa amb destinació a la UASA i laboratoris autoritzats.  
Els veterinaris responsables de l'aplicació del Pla Anual Zoosanitari:  
- Elaboraran un calendari de presa de mostres o entrada d'animals per explotació que permeta conéixer amb antelació les actuacions previstes en el Pla Anual Zoosanitari, que haurà de ser comunicat al servici veterinari oficial comarcal.  
- En les seues actuacions en les explotacions ramaderes observaran les normes de bioseguretat necessàries.  
- Emplenaran totalment la fitxa de presa de mostres; utilitzaran les etiquetes de codi de barres que proporcione la Conselleria d'Agricultura, Pesca, Alimentació i Aigua quan es destinen a la UASA, i n'entregaran un exemplar a cada un dels destinataris que s'indiquen en cada una de les còpies de l'imprés.  
- Comunicaran al servici veterinari oficial comarcal les dificultats o incidències que troben en el compliment del Pla Anual Zoosanitari, especialment l'absència d'identificació individual, en un termini inferior a tres dies.  
- S'asseguraran de la identificació individual dels animals en què siga preceptiva.  
- En el cas d'oví-caprí, de cada animal que s'identifique s'indicarà en el full de camp si es tracta d'una nova identificació per reposició pròpia o aliena (s'hi anotarà «RP» o «RA», segons el cas) o de recrotalació per substitució d'un cròtal deteriorat; en este cas, ha d'anotar-se «RC» i indicar el número de cròtal que s'ha substituït. Qualsevol altra identificació diferent de les anteriors haurà d'anotar-se com a «RX». Els fulls de camp s'enviaran en un termini no superior a 7 dies als servicis veterinaris comarcals.  
- En el cas de porcí, s'indicarà en el full de camp, per a les reproductores, la identificació individual i el nombre de parts, i per a l'engreix, l'edat en setmanes, i s'enviaran en un termini no superior a 7 dies als servicis veterinaris comarcals.  
- En el cas de boví, els veterinaris actuants confrontaran els animals presents en la base de dades oficials de bestiar boví amb els animals presents en l'explotació i es comunicarà la diferència a la secció de producció i sanitat animal dels servicis territorials, en el termini màxim de 7 dies, i de 3 dies, si s'observen irregularitats en la identificació. El servici veterinari oficial comarcal facilitarà la llista actualitzada de números d'identificació individual per explotació extreta del Registre d'Identificació Individualitzada d'Animals (RIIA).  
  
- Els veterinaris que actuen en les proves d'intradermotuberculinització remetran els fulls de camp en un termini no major de 7 dies, i si hi ha animals positius o sospitosos, en un termini no major de 3 dies, a la Secció de Producció i Sanitat Animal dels servicis territorials. Els animals diagnosticats com a positius es marcaran per mitjà de microxip electrònic en l'espai interescapular i es fotografiaran en format digital. La fotografia comprendrà, com a mínim, el cap de l'animal positiu de manera que es puguen llegir les marques auriculars i, si és el cas, una lateral on es puga apreciar la marca a foc o qualsevol altra particularitat que siga destacable en l'animal. Els arxius de les fotografies es remetran al servici veterinari oficial comarcal per correu electrònic. En l'annex V figura la llista d'adreces electròniques de les oficines comarcals agràries.  
- Identificaran per mitjà de numeració cada un dels tubs de sagnat, en el cas de diagnòstic individual.  
- Manejaran les mostres de manera que el procés de separació del sèrum siga correcta, si és el cas.  
- Mantindran les mostres en condicions adequades de conservació.  
  
- Remetran les mostres, mantenint la cadena de fred, a la UASA, en el cas de València, i a les direccions territorials, en el cas de Castelló i Alacant, o a laboratoris autoritzats per la Conselleria d'Agricultura, Pesca, Alimentació i Aigua. En este últim cas, els laboratoris autoritzats remetran en fitxer electrònic els resultats de les anàlisis per a carregar-los en l'aplicació ASA.  
- El temps d'entrega a la UASA o direccions territorials des de la presa de mostres serà de 2 dies, ampliables a 4 si les condicions de conservació són òptimes. La recepció de mostres de la UASA controlarà el període de temps transcorregut entre la presa de mostres i l'entrada en les seues dependències i comunicarà al Servici de Producció i Sanitat Animal les irregularitats observades. Quan la UASA detecte un índex d'hemòlisi superior al 5% sense causa imputable al material de presa de mostra podrà rebutjar l'enviament, i notificar este fet amb caràcter immediat al veterinari i als servicis territorials corresponents.  
  
- Si en el procés d'extracció de mostres el veterinari actuant observa la presència d'animals amb simptomatologia clínica de malaltia de declaració obligatòria, anotarà el número d'identificació de l'animal afectat i ho farà saber immediatament al servici veterinari oficial comarcal corresponent.  
- En el cas de les mostres per a diagnòstic d'encefalopaties espongiformes transmissibles, que han de ser preses pels veterinaris d'agrupació de defensa sanitària en l'explotació, seran remeses en recipients estancs, en el termini més breu possible, a la UASA, i es respectarà la cadena de fred. La presa de mostres haurà de seguir el protocol establit pel Pla de Control d'Encefalopaties Espongiformes Transmissibles i la mostra consistirà en el tronc encefàlic, incloent-hi el cerebel, i es rebutjaran en cas contrari.  
- L'acreditació de la desinsectació haurà de contindre la informació següent: identificació del responsable de l'aplicació, producte usat, data d'aplicació i, si és el cas, temps d'espera.   
  
Tercer  
Aprovar la tramesa d'informació epidemiològica de la manera següent:  
Els veterinaris responsables de l'aplicació del Pla Anual Zoosanitari comunicaran, als mesos de gener, abril, juliol i octubre, per a cada una de les explotacions, les dades de vacunacions i actuacions obligatòries per a l'espècie, en format de fitxer informàtic, referits al trimestre anterior. Els veterinaris que actuen en el marc d'una o diverses agrupacions de defensa sanitària, a més de comunicar els números de registre de les explotacions indicaran l'agrupació de defensa sanitària a què pertanyen. En el cas de veterinaris d'explotació al marge d'agrupació de defensa sanitària, només comunicaran el número de registre de l'explotació. Els camps i format en què es produirà esta comunicació són els que s'indiquen en els annexos I a IV d'esta resolució. En el cas de l'espècie apícola, la comunicació s'efectuarà únicament al mes d'octubre i farà referència als 12 mesos anteriors per als fitxers d'altres actuacions PAZ i mortalitat. En el cas d'explotacions avícoles, la informació podrà gestionar-se a través de l'Associació Avícola Valenciana i el Centre de Qualitat i Alimentació Avícola, per mitjà de l'enviament de fitxers electrònics que continguen la informació dels annexos.  
  
La comunicació s'efectuarà per mitjà de fitxer adjunt al missatge electrònic, enviat a l'adreça , des d'on s'enviarà un missatge de confirmació de la recepció del missatge. Si el fitxer és correcte, es carregarà en la base de dades RERA, i en cas contrari, serà rebutjat. El fitxer rebutjat i el missatge d'error seran tornats al veterinari emissor perquè corregisca el fitxer i els torne a enviar. Només el fitxer correcte tindrà validesa a l'efecte del compliment d'estes obligacions.  
S'ompliran tots els camps dels fitxers, excepte per al cas d'explotacions que es mantinguen sense cens durant un trimestre complet. En este cas, s'indicarà amb la tramesa d'un fitxer de mortalitat on s'especificarà, a més del número d'explotació, el trimestre de què es tracta, amb el primer dia de cada trimestre com a data fictícia (01.01.2011 per al primer trimestre; 01.04.2011, per al segon; 01.07.2011, per al tercer, i 01.10.2011, per al quart) i el codi 999 com a percentatge de mortalitat per a reconéixer-la com sense cens eixe trimestre.  
  
Contra esta resolució, que no posa fi a la via administrativa, es pot interposar, en el termini d'un mes comptador des de l'endemà de la notificació o publicació, un recurs d'alçada davant del secretari autonòmic d'Agricultura, Pesca, Alimentació i Aigua, de conformitat amb les disposicions dels articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 20 de gener de 2012.- El director general de Producció Agrària i Ramaderia: Manuel Láinez Andrés.  
  
  
Annex I  
  
Descripció fitxer vacunacions realitzades segons PAZ  
  
El format del fitxer que han d'enviar els veterinaris responsables de l'aplicació a la Conselleria d'Agricultura, Pesca, Alimentació i Aigua, amb la informació de les vacunacions efectuades, s'ajustarà a la descripció següent.  
Remetran periòdicament el fitxer en format CSV, i el seu nom haurà de contindre les lletres VAC, el NIF del veterinari d'explotació o el CIF de l'ADS que comunica les vacunacions, el número de trimestre i l'any d'execució. El format quedarà de la manera següent: VAC\_nif/cif\_xx\_xxxx.csv   
El fitxer contindrà els camps següents, en cada línia, separats per punt i coma.  
  
4. Explotació [obligatori]: el format de l'explotació consta de 14 posicions que s'estructuren de la manera següent:  
Posicions 1-2: corresponen al país (per a Espanya: ES).  
Posicions 3-4: codi INE de província (exemple: 46).  
Posicions 5-7: codi INE del municipi (exemple: 001).  
Posicions 8-14: número assignat a l'explotació dins del municipi.  
  
  
5. Espècie [obligatori]: segons la taula de codis taula SP de l'annex IV.  
  
8. Categoria d'animals vacunats [obligatori]: codificada segons la taula CAT\_VAC de l'annex.   
  
9. Malaltia/Vacuna [obligatori]: codificada segons la taula de codis ENF\_VAC de l'annex IV.  
  
10. Data de la vacunació [obligatori]: format dd/mm/aaaa.  
  
11. Nombre d'animals vacunats [obligatori]: nombre enter d'animals vacunats en la categoria indicada.  
12.Tipus de vacuna [obligatori]: codificat segons la taula TIPO\_VAC de l'annex IV.   
  
13.Lot [obligatori]: text lliure d'un màxim de 14. Este camp no pot ser nul.  
  
14. Marca comercial [obligatori]: codificada segons la taula MARCA\_VAC de l'annex IV.   
  
  
  
Annex II  
  
Descripció fitxer altres actuacions PAZ  
  
El format del fitxer que han d'enviar els veterinaris responsables de l'aplicació a la Conselleria d'Agricultura, Pesca, Alimentació i Aigua, amb la informació de les preses de mostres efectuades, s'ajustarà a la descripció següent:  
Remetran periòdicament el fitxer en format CSV, i el seu nom haurà de contindre les lletres PAZ, el NIF del veterinari d'explotació o el CIF de l'ADS que comunica les actuacions, el número de trimestre i l'any d'execució. El format queda de la manera següent: PAZ\_nif/cif\_xx\_xxxx.csv.  
El fitxer contindrà els camps següents, en cada línia, separats per punt i coma.  
La primera línia ha d'incloure el NIF/CIF, nom del veterinari responsable, número de telèfon, adreça electrònica i fax. Separats per punt i coma.   
A continuació, les línies de dades de la manera següent:  
  
8. Explotació [obligatori]: el format de l'explotació consta de 14 posicions, que s'estructuren de la manera següent:  
posicions 1-2: corresponen al país (per a Espanya: ES).  
Posicions 3-4: codi INE de província (exemple: 46).  
Posicions 5-7: codi INE del municipi (exemple: 001).  
Posicions 8-14: número assignat a l'explotació dins del municipi.  
  
  
9. Espècie [obligatori]: segons la taula de codis taula SP de l'annex IV.  
  
10. Data de la presa de mostres [obligatori], format dd/mm/aaaa.  
  
  
11. Tipus d'animals mostrejats [obligatori] referent als rangs establits en el PAZ, en l'annex IV taula de codis TIPO\_PAZ.  
  
  
12. Tipus de mostra [obligatori], segons la taula de codis MUESTRA\_PAZ de l'annex IV.  
  
13. Grup de malalties [obligatori], malalties per a les quals es prenen les mostres, codificades segons la taula de codis ENF\_PAZ de l'annex IV.  
  
14. Nombre d'animals mostrejats [obligatori], nombre enter amb el total d'animals mostrejats de la categoria indicada.  
  
En el cas d'avicultura de carn (pollastres d'engreix), la presentació d'este fitxer podrà substituir-se per la presentació trimestral dels fulls de ramat davant del servici veterinari oficial de la comarca.  
  
  
Annex III  
  
Descripció fitxer visites PAZ i mortalitat  
  
El format del fitxer que han d'enviar els veterinaris responsables de l'aplicació a la Conselleria d'Agricultura, Pesca, Alimentació i Aigua, amb la informació de les dates de visita realitzades i el percentatge de mortalitat global de l'explotació des de l'última visita, s'ajustarà a la descripció següent:  
Remetran trimestralment el fitxer en format CSV (a excepció de l'apicultura, que serà anual), i el seu nom haurà de contindre les lletres MOR, el NIF del veterinari d'explotació o el CIF de l'ADS, el número de trimestre (dos dígits) i l'any d'execució (quatre dígits). El format queda de la manera següent: MOR\_nif/cif\_xx\_xxxx.csv.  
  
El fitxer contindrà els camps següents, en cada línia, separats per punt i coma.  
  
- Explotació [obligatori]: el format de l'explotació consta de 14 posicions que s'estructuren de la manera següent:  
Posicions 1-2: corresponen al país (per a Espanya: ES).  
Posicions 3-4: codi INE de província (exemple: 46).  
Posicions 5-7: codi INE del municipi (exemple: 001).  
Posicions 8-14: número assignat a l'explotació dins del municipi.  
  
  
- Espècie [obligatori]: segons la taula de codis taula SP de l'annex IV.  
  
- Data de visita a l'explotació [obligatori]: format dd/mm/aaaa.  
  
  
- Mortalitat [obligatori]: camp numèric enter, expressat en percentatge d'animals morts en l'explotació respecte al cens total mitjà cada tres mesos.  
  
En el cas d'avicultura de carn de pollastres d'engreix, la presentació d'este fitxer podrà substituir-se per la presentació trimestral dels fulls de ramat davant del servici veterinari oficial de la comarca.  
  
  
Annex IV  
  
Taules de codificació per a fitxers de càrrega  
  
Taula SP  
  
  
  
  
Taula SP Aqüicultura  
  
  
  
  
  
Taula CAT\_VAC  
  
  
  
  
  
Taula ENF\_VAC  
  
  
  
  
  
Taula TIPO\_VAC  
  
  
  
  
  
Taula MARCA\_VAC  
  
  
  
  
  
Taula TIPO\_PAZ  
  
  
  
  
  
Taula MUESTRA\_PAZ  
  
  
  
  
  
Taula ENF\_PAZ  
  
  
Annex V / ANEXO V  
  
Llista d'adreces de correu electrònic de les oficines comarcals agràries  
Lista de direcciones de correo electrónico de las oficinas comarcales agarias  
  
